ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 346/26

Talba għal deċiżjoni preliminari mressqa mit-Tribunale Amministrativo Regionale per la Lombardia — Sezione Terza (l-Italja) fil-5 ta’ Lulju 2010 — Edipower SpA vs Autorità per l’Energia Elettrica e il Gas

(Kawża C-332/10)

()

2010/C 346/43

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia - Sezione Terza

Partijiet fil-proċeduri prinċipali

Rikorrenti: Edipower SpA

Konvenuta: Autorità per l’Energia Elettrica e il Gas

Domanda preliminari

L-Artikoli 23, 43, 49 u 56 tat-Trattat, kif ukoll l-Artikolu 11(2) u (6) u l-Artikolu 24 tad-Direttiva 54/03/KE (1) jipprekludu leġiżlazzjoni nazzjonali li, fin-nuqqas ta’ notifika lill-Kummissjoni Ewropea, timponi fuq bażi permanenti lil produtturi speċifiċi tal-elettriku li huma, f’ċerti ċirkustanzi, essenzjali sabiex tiġi sodisfatta l-ħtieġa tat-talba għas-servizzi ta’ dispaċċ, li jissottomettu offerti fuq is-swieq tal-iskambju tal-elettriku skont programmi determinati skont regoli esterni mill-operatur tan-netwerk, u li tipprevjeni lill-produttur milli jiddetermina b’mod ħieles ir-remunerazzjoni għal tali offerti billi torbot ir-remunerazzjoni ma’ parametri li ma ġewx determinati minn qabel skont “proċeduri trasparenti, mhux diskriminatorji u bbażati fuq is-suq”?

(1) ĠU Edizzjoni Speċjali bil-Malti, Kapitolu 12, Vol. 2, p. 211.
(2)

it-tieni aggarvju, invokat b’mod sussidjarju, li jallega li l-Qorti Ġenerali applikat b’mod żbaljat il-kunċett ta’ “impriża” fl-Artikolu 81 KE, billi ċaħdet, permezz ta’ raġunament kontradittorju u żbaljat, il-motiv tal-appellanti dwar in-nuqqas li jiġi applikat fil-konfront ta’ Deltafina l-istess tnaqqis tal-multa mogħti lill-kumpannija assoċjata Taes wara t-talba konġunta għall-applikazzjoni tat-trattament favorevoli mressqa minn Taes u Deltafina, taħt il-patroċinju tal-kumpannija parent tagħhom Universal. Insostenn ta’ dan l-aggravju, l-appellanti ssostni li l-Qorti Ġenerali applikat b’mod żbaljat il-kunċett ta’ “impriża” fl-Artikolu 81 KE, u b’hekk ma segwietx il-ġurisprudenza tal-qrati Ewropej f’dan il-qasam, b’mod partikolari dik li tirriżulta mill-Kawża C-97/08 P, Akzo Nobel et vs Il-Kummissjoni. Il-Komunikazzjoni tal-Kummissjoni dwar in-nuqqas ta’ impożizzjoni jew it-tnaqqis tal-multi tal-1996 (ĠU C 207, p. 4) kellha tiġi applikata fl-intier tagħha għall-impriża Taes/Deltafina, u mhux separatament għaż-żewġ kumpanniji, peress li din il-komunikazzjoni tapplika għall-“impriżi” u mhux għall-persuni ġuridiċi individwali. Fl-aħħar nett, l-appellanti ssostni li l-argumenti tal-Kummissjoni intiżi sabiex Deltafina ma tingħatax il-benefiċċju tat-tnaqqis tal-multa mogħtija lil Taes huma infondati. L-appellanti ssostni li, fid-dawl ta’ dawn l-argumenti, Deltafina u Taes kienu jikkostitwixxu impriża waħda u, għalhekk, Deltafina kellha tingħata l-istess tnaqqis tal-multa mogħtija lil Taes.
MT Il-Ġurnal Uffiċjali tal-Unjoni Ewropea C 13/19

Talba għal deċiżjoni preliminari mressqa mill-Rechtbank van eerste aanleg te Brugge (il-Belġju) fid-19 ta’ Ottubru 2010 — Vlaamse Oliemaatschappij vs F.O.D. Financiën

(Kawża C-499/10)

()

2011/C 13/34

Lingwa tal-kawża: l-Olandiż

Qorti tar-rinviju

Rechtbank van eerste aanleg te Brugge (il-Belġju)

Partijiet fil-kawża prinċipali

Rikorrent: Vlaamse Oliemaatschappij

Konvenut: F.O.D. Financiën

Domandi preliminari

L-ex Artikolu 21(3) tas-Sitt Direttiva (77/388/KEE) (1), li issa sar l-Artikolu 205 tad-Direttiva tal-Kunsill 2006/112/KE (2), tat-28 ta’ Novembru 2006, dwar is-sistema komuni ta’ taxxa fuq il-valur miżjud, flimkien mal-Artikoli 202 u 157(1)(b) tal-istess direttiva, jippermetti lill-Istati Membri jipprovdu li l-amministratur ta’ maħżen li ma huwiex maħżen tad-dwana huwa inkondizzjonalment responsabbli in solidum għall-ħlas tat-taxxa dovuta wara kunsinna bi ħlas mill-proprjetarju tal-merkanzija suġġetta għat-taxxa, anki jekk l-amministratur tal-maħżen huwa in bona fide jew jekk ma jistgħu jiġu imputati lilu ebda tort jew negliġenza [Artikolu 15a(3) tal-Wetboek van de belasting over toegevoegde waarde (Kodiċi tal-VAT)]

(1) Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23)

(2) ĠU L 347, p. 1
MT Il-Ġurnal Uffiċjali tal-Unjoni Ewropea C 13/16

Talba għal deċiżjoni preliminari mressqa mill-Court of Appeal in Northern Ireland (ir-Renju Unit) fid-29 ta’ Settembru 2010 — Seaport (NI) Ltd, Magherafelt district Council, F P McCann (Developments) Ltd, Younger Homes Ltd, Heron Brothers Ltd, G Small Contracts u Creagh Concrete Products Ltd vs Department of the Environment for Northern Ireland, Department of the Environment for Northern Ireland

(Kawża C-474/10)

()

2011/C 13/27

Lingwa tal-kawża: l-Ingliż

Qorti tar-rinviju

Court of Appeal in Northern Ireland (ir-Renju Unit).

Partijiet fil-kawża prinċipali

Rikorrenti: Seaport (NI) Ltd, Magherafelt district Council, F P McCann (Developments) Ltd, Younger Homes Ltd, Heron Brothers Ltd, G Small Contracts u Creagh Concrete Products Ltd

Konvenuti: Department of the Environment for Northern Ireland, Department of the Environment for Northern Ireland

Domandi preliminari

(1) Sabiex id-Direttiva 2001/42/KE (1) tiġi interpretata b’mod korrett, meta awtorità nazzjonali li telabora pjan li jaqa’ taħt l-Artikolu 3 hija l-awtorità nazzjonali inkarigata b’responsabbiltà ambjentali ġenerali fl-Istat Membru, huwa possibbli għall-Istat Membru li jirrifjuta li jinnomina, skont l-Artikolu 6(3), awtorità li għandha tkun ikkonsultata għall-finijiet tal-Artikoli 5 u 6?

(2) Sabiex din id-direttiva tiġi interpretata b’mod korrett, meta l-awtorità nazzjonali li telabora pjan li jaqa’ taħt l-Artikolu 3 hija wkoll inkarigata b’responsabbiltà ambjentali ġenerali fl-Istat Membru, dan l-Istat Membru għandu jiggarantixxi li jeżisti korp konsultattiv li jiġi nnominat u li huwa distint minn din l-awtorità?

(3) Sabiex din id-direttiva tiġi interpretata b’mod korrett, ir-rekwiżit previst fl-Artikolu 6(2) jista’, sabiex l-awtoritajiet imsemmija fl-Artikolu 6(3) u l-pubbliku msemmi fl-Artikolu 6(4) ikollhom l-opportunità effettiva li jesprimu fi stadju bikri l-opinjoni tagħhom “f’limitu ta’ żmien li jkun xieraq”, jiġi traspost minn regoli li jipprovdu li l-awtorità inkarigata bl-elaborazzjoni tal-pjan għandha tistabbilixxi f’kull każ it-terminu li fih għandhom jiġu espressi l-opinjonijiet, jew inkella r-regoli li jittrasponu d-direttiva għandhom jispeċifikaw huma stess terminu, jew termini differenti f’ċirkustanzi differenti, li fihom għandhom jiġu espressi dawn l-opinjonijiet?

(1) Direttiva 2001/42/KE tal-Parlament Ewropew u tal-Kunsill, tas-27 ta’ Ġunju 2001, dwar l-istima ta’ l-effetti ta’ ċerti pjanijiet u programmi fuq l-ambjent, ĠU Edizzjoni Speċjali bil-Malti, Kapitolu 15, Vol. 6, p. 157.
MT Il-Ġurnal Uffiċjali tal-Unjoni Ewropea C 13/18

Talba għal deċiżjoni preliminari mressqa mill-High Court of Ireland fil-15 ta’ Ottubru 2010 — M. E. et v Refugee Applications Commissioner, Minister for Justice, Equality and Law Reform

(Kawża C-493/10)

()

2011/C 13/32

Lingwa tal-kawża: l-Ingliż

Qorti tar-rinviju

High Court of Ireland

Partijiet fil-kawża prinċipali

Rikorrenti: M. E. u oħrajn

Konvenuti: Refugee Applications Commissioner, Minister for Justice, Equality and Law Reform

Domandi preliminari

(1) L-Istat Membru li jittrasferixxi skont ir-Regolament tal-Kunsill (KE) Nru 343/2003 (1) huwa obbligat jevalwa l-konformità tal-Istat Membru li jirċievi mal-Artikolu 18 tal-Karta tad-Drittijiet u l-Libertajiet Fundamentali tal-UE, mad-Direttivi tal-Kunsill 2003/9/KE (2), 2004/83/KE (3) u 2005/85/KE (4) u mar-Regolament tal-Kunsill (KE) Nru 343/2003?

(2) F’każ ta’ risposta affermattiva, u jekk jinsab li l-Istat Membru li jirċievi ma jikkonformax ma’ waħda jew ma’ iktar minn waħda minn dawn id-dispożizzjonijiet, l-Istat Membru li jittrassferixxi huwa obbligat jaċċetta r-responsabbiltà biex jeżamina l-applikazzjoni skont l-Artikolu 3(2) tar-Regolament tal-Kunsill (KE) Nru 343/2003?

(1) Regolament tal-Kunsill (KE) Nru 343/2003, tat-18 ta’ Frar 2003, li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-ażil iddepożitata f’wieħed mill-Istati Membri minn ċittadin ta’ pajjiż terz

ĠU Edizzjoni Speċjali bil-Malti, Kapitolu 19, Vol. 6, p. 109.

(2) Direttiva tal-Kunsill, 2003/9/KE, tas-27 ta’ Jannar 2003, li tistabbilixxi standards minimi għall-akkoljenza ta’ dawk li jfittxu ażil

ĠU Edizzjoni Speċjali bil-Malti, Kaptiolu 19, Vol. 6, p. 101.

(3) Direttiva tal-Kunsill 2004/83/KE, tad-29 ta’ April 2004, dwar livelli stabbiliti minimi għall-kwalifika u l-istat ta’ ċittadini nazzjonali ta’ pajjiżi terzi jew persuni mingħajr stat bħala refuġjati jew bħala persuni li nkella jeħtieġu protezzjoni internazzjonali u l-kontenut tal-protezzjoni mogħtija

ĠU Edizzjoni Speċjali bil-Malti, Kapitolu 19, Vol. 7, p. 96.

(4) Direttiva tal-Kunsill 2005/85/KE, tal- 1 ta’ Diċembru 2005, dwar standards minimi għal proċeduri fl-Istati Membri għall-għoti u l-irtirar tal-istatus ta’ rifuġjat

ĠU L 175M, 29.6.2006, p. 168.
MT Il-Ġurnal Uffiċjali tal-Unjoni Ewropea C 13/21

Talba għal deċiżjoni preliminari mressqa mill-Court of Appeal (England & Wales) (Civil Division) fit-2 ta’ Novembru 2010 — Yeda Research and Development Company Ltd, Aventis Holdings Inc vs Comptroller-General of Patents

(Kawża C-518/10)

()

2011/C 13/39

Lingwa tal-kawża: l-Ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrenti: Yeda Research and Development Company Ltd, Aventis Holdings Inc

Konvenut: Comptroller-General of Patents

Domanda preliminari

Jekk il-kriterji biex jiġi deċiż jekk prodott huwiex “protett minn privattiva bażika fis-seħħ” taħt l-Artikolu 3(a) tar-Regolament (1) jinkludu jew jikkonsistu f’evalwazzjoni tal-kwistjoni jekk il-provvista tal-prodott tivvjolax il-privattiva bażika, il-fatt li l-vjolazzjoni seħħ permezz ta’ vjolazzjoni indiretta jew kontributorja bbażata fuq l-Artikolu 26 tal-Konvenzjoni Komunitarja dwar il-Privattivi, ippromulgat bħala l-Artikolu 60(2) tal-Patents Act 1977 fir-Renju Unit, u d-dispożizzjonijiet korrispondenti fil-liġiijiet tal-Istati Membri l-oħra tal-Komunità jagħmel xi differenza għall-analiżi?

(1) Regolament (KE) Nru 469/2009 tal-Parlament Ewropew u tal-Kunsill, tas-6 ta’ Mejju 2009, dwar iċ-ċertifikat ta’ protezzjoni supplimentari għal prodotti mediċinali

ĠU L 152, p. 1
MT Il-Ġurnal Uffiċjali tal-Unjoni Ewropea C 346/26

Talba għal deċiżjoni preliminari mressqa mit-Tribunale Amministrativo Regionale per la Lombardia — Sezione Terza (l-Italja) fil-5 ta’ Lulju 2010 — E.On Energy Trading SpA vs Autorità per l’Energia Elettrica e il Gas

(Kawża C-333/10)

()

2010/C 346/44

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia — Sezione Terza

Partijiet fil-kawża prinċipali

Rikorrenti: E.On Energy Trading Spa

Konvenuta: Autorità per l’Energia Elettrica e il Gas

Domanda preliminari

L-Artikoli 23, 43, 49 u 56 tat-Trattat, kif ukoll l-Artikolu 11(2) u (6) u l-Artikolu 24 tad-Direttiva 54/03/KE (1) jipprekludu leġiżlazzjoni nazzjonali li, fin-nuqqas ta’ notifika lill-Kummissjoni Ewropea, timponi fuq bażi permanenti lil produtturi speċifiċi tal-elettriku li huma, f’ċerti ċirkustanzi, essenzjali sabiex tiġi sodisfatta l-ħtieġa tat-talba għas-servizzi ta’ dispaċċ, li jissottomettu offerti fuq is-swieq tal-iskambju tal-elettriku skont programmi determinati skont regoli esterni mill-operatur tan-netwerk, u li tipprevjeni lill-produttur milli jiddetermina b’mod ħieles ir-remunerazzjoni għal tali offerti billi torbot ir-remunerazzjoni ma’ parametri li ma ġewx determinati minn qabel skont “proċeduri trasparenti, mhux diskriminatorji u bbażati fuq is-suq”?

(1) ĠU Edizzjoni Speċjali bil-Malti, Kapitolu 12, Vol. 2, p. 211.
MT Il-Ġurnal Uffiċjali tal-Unjoni Ewropea C 346/25

Talba għal deċiżjoni preliminari mressqa mit-Tribunale Amministrativo Regionale per la Lombardia — Sezione Terza (l-Italja) fil-5 ta’ Lulju 2010 — ENI SpA vs Autorità per l’Energia Elettrica e il Gas u Cassa Conguaglio per il Settore Elettrico

(Kawża C-329/10)

()

2010/C 346/40

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia — Sezione Terza

Partijiet fil-kawża prinċipali

Rikorrenti: ENI SpA

Konvenuti: Autorità per l’Energia Elettrica e il Gas u Cassa Conguaglio per il Settore Elettrico

Domanda preliminari

L-Artikoli 23, 43, 49 u 56 tat-Trattat, kif ukoll l-Artikolu 11(2) u (6) u l-Artikolu 24 tad-Direttiva 54/03/KE (1) jipprekludu leġiżlazzjoni nazzjonali li, fin-nuqqas ta’ notifika lill-Kummissjoni Ewropea, timponi fuq bażi permanenti lil produtturi speċifiċi tal-elettriku li huma, f’ċerti ċirkustanzi, essenzjali sabiex tiġi sodisfatta l-ħtieġa tat-talba għas-servizzi ta’ dispaċċ, li jissottomettu offerti fuq is-swieq tal-iskambju tal-elettriku skont programmi determinati skont regoli esterni mill-operatur tan-netwerk, u li tipprevjeni lill-produttur milli jiddetermina b’mod ħieles ir-remunerazzjoni għal tali offerti billi torbot ir-remunerazzjoni ma’ parametri li ma ġewx determinati minn qabel skont “proċeduri trasparenti, mhux diskriminatorji u bbażati fuq is-suq”?

(1) ĠU Edizzjoni Speċjali bil-Malti, Kapitolu 12, Vol. 2, p. 211.
MT Il-Ġurnal Uffiċjali tal-Unjoni Ewropea C 346/25

Talba għal deċiżjoni preliminari mressqa mit-Tribunale Amministrativo Regionale per la Lombardia — Sezione Terza (l-Italja) fil-5 ta’ Lulju 2010 — E.On Produzione SpA vs Autorità per l’Energia Elettrica e il Gas

(Kawża C-331/10)

()

2010/C 346/42

Lingwa tal-kawża: it-Taljan

Qorti tar-rinviju

Tribunale Amministrativo Regionale per la Lombardia — Sezione Terza

Partijiet fil-kawża prinċipali

Rikorrenti: E.On Produzione SpA

Konvenuta: Autorità per l’Energia Elettrica e il Gas

Domanda preliminari

L-Artikoli 23, 43, 49 u 56 tat-Trattat, kif ukoll l-Artikolu 11(2) u (6) u l-Artikolu 24 tad-Direttiva 54/03/KE (1) jipprekludu leġiżlazzjoni nazzjonali li, fin-nuqqas ta’ notifika lill-Kummissjoni Ewropea, timponi fuq bażi permanenti lil produtturi speċifiċi tal-elettriku li huma, f’ċerti ċirkustanzi, essenzjali sabiex tiġi sodisfatta l-ħtieġa tat-talba għas-servizzi ta’ dispaċċ, li jissottomettu offerti fuq is-swieq tal-iskambju tal-elettriku skont programmi determinati skont regoli esterni mill-operatur tan-netwerk, u li tipprevjeni lill-produttur milli jiddetermina b’mod ħieles ir-remunerazzjoni għal tali offerti billi torbot ir-remunerazzjoni ma’ parametri li ma ġewx determinati minn qabel skont “proċeduri trasparenti, mhux diskriminatorji u bbażati fuq is-suq”?

(1) ĠU Edizzjoni Speċjali bil-Malti, Kapitolu 12, Vol. 2, p. 211.
MT Il-Ġurnal Uffiċjali tal-Unjoni Ewropea C 38/4

Appell ippreżentat fit-22 ta’ Novembru 2010 minn Quinta do Portal, SA mis-sentenza tal-Qorti Ġenerali (It-Tmien Awla) mogħtija fit-8 ta’ Settembru 2010 fil-Kawża T-369/09 — Quinta do Portal, SA vs UASI

(Kawża C-541/10)

2011/C 38/05

Lingwa tal-kawża: il-Portugiż

Partijiet

Appellanti: Quinta do Portal, SA (rappreżentant: Bolota Belchior, avukat)

Appellata: L-Uffiċċju għall-Armonizzazzjoni fis-Suq Intern (Trade marks u Disinni), Vallegre — Vinhos do Porto, SA

Talbiet tal-appellanti

— tannulla s-sentenza mogħtija mill-Qorti Ġenerali kollha kemm hi.

— tiddikjara l-provvista totali tat-talbiet ippreżentati mir-rikorrenti fl-ewwel istanza, jiġifieri l-annullament tad-deċiżjoni tal-Ewwel Bord tal-Appell tat-18 ta’ Ġunju 2009 tal-Uffiċċju għall-Armonizzazzjoni fis-Suq Intern, li ċaħdet l-appell mid-deċiżjoni tad-Diviżjoni tal-Kanċellazzjoni ta’ trade marks Komunitarji li, min-naħa tagħha, iddikjarat l-invalidità tat-trade mark Komunitarja Nru 004009908 PORTO ALEGRE, irreġistrata fis-16 ta’ Mejju 2006, ippubblikata fil-Bulettin tat-Trade marks Nru 30/2005, tal-25 ta’ Lulju 2005 (Każ R 1012/2008-1).

— tikkundanna lill-appellata għall-ispejjeż, fiż-żewġ istanzi.

Aggravji u argumenti prinċipali

Bejn l-ismijiet “Porto Alegre” u “Vista Alegre” jeżisti nuqqas ta’ xebh kunċettwali, mill-aspett tal-karatteristika dominanti tat-trade mark b’mod komplessiv u nuqqas ta’ xebh ta’ natura grafika u fonetika, billi ż-żewġ ismijiet taż-żewġ trade marks huma differenti.

Il-karattru distintiv tat-trade mark Komunitarja appellata jirriżulta, b’mod determinanti, mill-għaqda tal-kliem “Porto” u “Alegre”, li jifformaw, flimkien, unità loġika u kunċettwali waħdanija.

Il-kelma “Alegre” ma tikkostitwixxix l-element dominanti tat-trade mark Komunitarja. Fid-dawl tal-effett ta’ din il-kwistjoni fl-evalwazzjoni tax-xebh tas-sinjali, għandu jiġi osservat li dan ix-xebh ma jirriżultax fil-każ inkwistjoni.

Id-deċiżjoni appellata twettaq interpretazzjoni żbaljata kemm tal-Artikolu 8(1)(b) tar-Regolament Nru 40/94 (1), kif ukoll tar-Regolament (KE) Nru 207/2009 (2), tas-26 ta’ Frar 2009, (ir-redazzjoni hija l-istess għaż-żewġ regolamenti), u b’hekk tiksirhom.

Is-sentenza appellata ma ħaditx inkunsiderazzjoni u ma evalwatx l-argumenti mqajma fir-rikors quddiem il-Qorti Ġenerali.

(1) Regolament tal-Kunsill (KE) Nru 40/94, tal-20 ta’ Diċembru 1993, dwar it-trade mark Komunitarja (ĠU Edizzjoni Speċjali bil-Malti: Kapitolu 17, Vol. 1, p. 146)

(2) Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1)
MT Il-Ġurnal Uffiċjali tal-Unjoni Ewropea C 30/18

Talba għal deċiżjoni preliminari mressqa mill-First-tier Tribunal (Tax Chamber) (ir-Renju Unit) fit-8 ta’ Novembru 2010 — Lebara Ltd vs The Commissioners for Her Majesty's Revenue & Customs

(Kawża C-520/10)

()

2011/C 30/29

Lingwa tal-kawża: l-Ingliż

Qorti tar-rinviju

First-tier Tribunal (Tax Chamber)

Partijiet fil-kawża prinċipali

Rikorrent: Lebara Ltd

Konvenuti: The Commissioners for Her Majesty’s Revenue & Customs

Domandi preliminari

(1) Meta persuna taxxabbli (il-“Kummerċjant A”) tbiegħ skedi tat-telefon li jirrappreżentaw id-dritt li jiġu rċevuti servizzi ta’ telekomunikazzjonijiet mingħand din il-persuna, l-Artikolu 2(1) tas-Sitt Direttiva tal-VAT (1) għandu jiġi interpretat fis-sens li l-Kummerċjant A jagħmel żewġ provvisti għall-finijiet tal-VAT: waħda fil-mument tal-bejgħ inizjali tal-iskeda tat-telefon minn Kummerċjant A lil persuna taxxabbli oħra (il-“Kummerċjant B”) u l-oħra fil-mument tal-użu tal-iskeda (jiġifieri l-użu tagħha minn persuna — “l-utent finali” — sabiex isiru t-telefonati)?

(2) Jekk dan huwa il-każ, kif għandha tiġi applikata (skont il-leġiżlazzjoni rilevanti tal-Unjoni) l-VAT fil-katina ekonomika li tikkonsisti fil-bejgħ, mill-Kummerċjant A, tal-iskeda tat-telefon lil Kummerċjant B, fejn il-Kummerċjant B jerġa’ jbiegħ l-iskeda tat-telefon fl-Istat Membru B u, fl-aħħar nett, din tinxtara mill-utent finali fi Stat Membru B, li juża l-iskeda tat-telefon sabiex jagħmel telefonati?

(1) Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23).
MT Il-Ġurnal Uffiċjali tal-Unjoni Ewropea C 72/4

Talba għal deċiżjoni preliminari mressqa mit-Tribunal administratif de Saint-Denis de la Réunion (Franza) fit-8 ta’ Diċembru 2010 — Clément Amedee vs Garde des sceaux, Ministre de la justice et des libertés, Ministre du budget, des comptes publics, de la fonction publique et de la réforme de l’État

(Kawża C-572/10)

2011/C 72/07

Lingwa tal-kawża: il-Franċiż

Qorti tar-rinviju

Tribunal administratif de Saint-Denis de la Réunion.

Partijiet fil-kawża prinċipali

Rikorrent: Clément Amedee

Konvenuti: Garde des sceaux, Ministre de la justice et des libertés, Ministre du budget, des comptes publics, de la fonction publique et de la réforme de l’État.

Domandi preliminari

(1) Is-sistema implementata permezz tad-dispożizzjonijiet tal-Artikolu L.12(b) tal-Kodiċi tal-pensjonijiet ċivili u militari ta’ rtirar (code des pensions civiles et militaires de retraite), kif emendati bid-dispożizzjonijiet tal-Artikolu 48 tal-Liġi tal-21 ta’ Awwissu 2003, u bid-dispożizzjonijiet tal-Artikolu R.13 tal-istess kodiċi, kif emendati bid-dispożizzjonijiet tal-Artikolu 6 tad-Digriet tas-26 ta’ Diċembru 2003, tista’ titqies li twettaq diskriminazzjoni indiretta, fis-sens tal-Artikolu 157 tat-Trattat dwar il-Funzjonament tal-Unjoni Ewropea, għall-ġenituri ta’ wlied bijoloġiċi fir-rigward tal-proporzjoni tal-irġiel eliġibbli sabiex jissodisfaw il-kundizzjoni marbuta mal-interruzzjoni tal-attività tax-xogħol tagħhom għal tul kontinwu ta’ mhux inqas minn xahrejn u dan b’mod partikolari minħabba n-nuqqas ta’ qafas legali li jippermettilhom jissottoskrivu ruħhom għal din il-kundizzjoni fil-kuntest ta’ leave remunerat?

(2) Fil-każ ta’ risposta fl-affermattiv għall-ewwel domanda, id-diskriminazzjoni indiretta hekk implementata tista’ tiġi leġittimata permezz tal-provvedimenti tal-paragrafu 3 tal-Artikolu 6 tal-ftehim anness mal-Protokoll Nru 14 fuq il-politika soċjali?

(3) Fil-każ ta’ risposta fin-negattiv għat-tieni domanda, id-dispożizzjonijiet tad-Direttiva Nru 79/7/KEE (1) jostakolaw iż-żamma tad-dispożizzjonijiet tal-Artikoli L.12(b) u R.13 tal-Kodiċi tal-pensjonijiet ċivili u militari ta’ rtirar?

(4) Fil-każ ta’ risposta fl-affermattiv għall-ewwel domanda u risposta fin-negattiv għat-tieni u t-tielet domandi, it-tqegħid inkwistjoni tad-dispożizzjonijiet tal-imsemmija artikoli għandu jkun limitat biss għad-diskriminazzjoni li huma jimplikaw jew ikun ifisser li hemm impossibbiltà għall-uffiċjali taż-żewġ sessi li jitolbu dan il-benefiċċju?

(1) Direttiva tal-Kunsill 79/7/KEE, tad-19 ta’ Diċembru 1978, dwar l-implementazzjoni progressiva tal-prinċipju tat-trattament ugwali tal-irġiel u tan-nisa fi kwistjonijiet ta’ sigurtà soċjali (ĠU Edizzjoni Speċjali bil-Malti: Kapitolu 5, Vol. 1, p. 215)